hotchpotch/miracl-hf-unified huggingface dataset:
Kruunupyyn kirkko
Kruunupyyn kirkko valmistui vasta 1822. Rakennustyö oli aloitettu Ruotsin yli-intendentinviraston piirustusten pohjalta jo vuonna 1799, mutta työ oli jäänyt tuntemattomasta syystä keskeneräiseksi muutaman vuosikymmenen ajaksi. Kirkon loppuunrakentajaksi mainitaan Heikki Kuorikoski. Kirkko on mitä luultavimmin pitäjän neljäs kirkko. Ensimmäisestä kappelikirkosta on mainintoja jo vuodelta 1611. Seuraava, puinen pitkäkirkko rakennettiin vuonna 1613 ja kolmas, edellistä suurempi pitkäkirkko valmistui 1660.
Kirkko on arkkitehtuuriltaan tasavartinen ja sisäviisteinen ristikirkko. Sakaroiden ja viisteiden yläpuolella on kookas kahdeksankulmainen attika ja sen päällä vielä lyhty. Sakaroiden ulkokatteena on satulakatto ja sisällä laakeat puiset tynnyriholvit. Attikaosassa on neljä pientä ikkunaa. Tyylillisesti kirkko liittyy 1700- ja 1800-lukujen vaihteen sisäviisteisten ja attikalla korostettujen kirkkojen ryhmään. Kirkkoa on korjattu ainakin vuosina 1847, 1901, 1925, 1952 ja 2000. Kirkon lattiapinta-ala on 450 m ja siellä on istumapaikat 850 henkilölle.
Kirkon 18+3-äänikertaiset, 2-sormioiset pneumaattiset urut ovat vuodelta 1935. Urut ovat saksalaiset ja niiden rakentaja on "Gebrüder Rieger".
Kirkon alttaritaulu on peräisin edellisestä kirkosta. Se on nimeltään "Valaiseva pelastuksen tie" ja sen on maalannut Johan Backman noin vuonna 1756. Kirkossa on myös muita Backmanin tekemiä seinämaalauksia. Kirkon saarnatuolin on veistänyt Hans Biskop ja se on vuodelta 1759.
Kirkon vieressä on puinen kellotapuli, jonka rakentamisvuosi on noin 1694. Tapuli on uusittu vuonna 1822. Tapulin kolme kelloa ovat vuosilta 1675, 1694 ja 1829. Isonvihan aikaan kaksi suurinta kelloa olivat korjattavana Ruotsissa, mutta alkuperäinen "pikkukello" päätyi venäläisten sotasaaliiksi.
Butaperatsiini
Butaperatsiini on neurolepti eli antipsykoottinen lääke. Tätä kemiallisesti piperatsiinifentiatsiineihin kuuluvaa lääkeainetta on valmistanut Bayer, lääkeainemarkkinoiden tuotekauppanimellä "Randolectil". Butaperatsiini ei ole enää aktiivisti käytössä, sillä se aiheutti fentiatsiineille tyypillisiä, ja joitain vakaviakin haittavaikutuksia kuten Parkinsonin taudin tyylisiä, niin kutsuttuja EPS-oireita. Lääke kehitettiin aikakautena, jolloin erilaisia tämän tyyppisiä lääkeainevalmisteita syntetisoitiin ja patentoitiin suhteellisen runsaasti. Nykyisellään (1990-luvulta lähtien) ovat atyyppiset, eli epätyypilliset neuroleptit tulleet laajalti käyttöön ja korvaten mm. Randolectilin.
Butaperatsiini oli Pharmaca Fennican 1976 mukaan, aktiivisti käytössä Suomessa 70-luvulla. Sitä käytettiin mm. oksentelun ja pahoinvoinnin estämiseen, mikä tapahtui pienemmin annoksin. Psykoottisuuden hoidossa käytettiin suurempaa annostelua, kuten tämän tyyppisillä lääkeaineilla oli tavallisesti tapana. Silloin eli psykoosia hoidettaessa, saattoi vuosikausimittainen annosvahvuus olla: luokkaa 20-30 mg/vrk.
Lääkeaineen annostelumuodot olivat: 2,5 mg ja 10 mg vaikuttavaa ainetta/tabletti.
Randolectilia ei saanut antaa myrkytyspotilaalle, joka oli ottanut tai saanut liikaa lääkkeitä taikka alkoholia.
Butaperatsiini omasi potentoivaa eli vahvistavaa vaikutusta, yhdessä sedatiivien kuten barbituraattien, analgeettien kuten kodeiinin taikka muitten morfiinin johdosten ja alkoholin kanssa.
Larri Leeger
Larri Leeger (s. 30. lokakuuta 1986 Bülach, Sveitsi) on sveitsiläis-suomalainen jääkiekkopuolustaja, joka pelaa National League A -joukkue HC Lausannessa. Hän toimii joukkueen varakapteenina.
Leeger on EHC Bülachin kasvatti, mutta hän pelasi ensimmäiset miesten pelinsä GCK Lionsissa Sveitsin toiseksi korkeimmalla sarjatasolla Nationalliga B:ssä kaudella 2005–2006, jolloin tulokaskausi toi siellä 40 runkosarjaottelussa tehot 3+4=7 ja neljässä playoff-ottelussa yhden maalin. Kaudella 2006–2007 Leeger nousi sarjatasoa ylemmäs Nationalliga A:han ZSC Lionsin joukkueeseen, jossa hänen tulokaskautensa toi 42 runkosarja- ja kahdessa playoff-ottelussa yhden syöttöpisteen. Kausi 2007–2008 päättyi Sveitsin-mestaruuteen.
Kaudeksi 2008–2009 Leeger palasi NLB:hen ja siirtyi HC Lausannen riveihin. Hän voitti sarjan mestaruuden vuosina 2009 ja 2010. Leeger teki neljännellä kaudellaan 2011–2012 NLB:n yhden kauden piste-ennätyksensä tehoilla 7+19=26, joilla hän jakoi sarjan puolustajien pistepörssin neljännen sijan EHC Vispin Beat Heldstabin kanssa. Leeger pelasi sekä kaudella 2010–2011 että kaudella 2011–2012 myös muutaman ottelun lainalla NLA-joukkue Genève-Servette HC:n paidassa. Kauden 2012–2013 päätteeksi hän voitti Lausannessa taas NLB:n mestaruuden ja oli tällä kertaa myös nostamassa joukkuetta NLA:han.
Leeger nousi kaudella 2013–2014 Lausannen varakapteeniksi ja hän teki NLA:n yhden kauden piste-ennätyksensä tehoilla 2+7=9. Huhtikuussa 2014 Leeger teki kaksivuotisen jatkosopimuksen joukkueen kanssa.
Leeger on pelannut Sveitsin A-maajoukkueessa 12 ottelua ilman tehopisteitä.
Leegerin pikkuveli Lasse pelaa maalivahtina II-divisioonassa Riihimäen Kiekko-Nikkareissa.
Viki Vuoristo
Ange Viktor (Viki) Vuoristo (s. 28. helmikuuta 1926 Viitasaari) on suomalainen pakinoitsija.
Vuoristo kirjoitti pakinoita 35 vuoden ajan Tekniikan Maailma-lehteen nimimerkillä Viki.
Sakeus Koivunen
Sakeus Koivunen (30. marraskuuta 1883 – 1918) oli suomalainen vanginvartija, joka osallistui julmuuksiin vangittuja punaisia kohtaan Tampereen Kalevankankaan vankileirillä vuonna 1918. Hänen kerrotaan olleen innokas vankien ampuja, kerskailleen tekemisillään ja jopa ampuneen erään rouvan, joka oli tuomassa ruokaa vankina olevalle miehelleen.
Koivunen löydettiin loppuvuodesta 1918 kuolleena ladon alta. Kuolemantapaus jäi selvittämättä, mutta on arveltu, että kyseessä saattoi olla murha.
Gresfordin onnettomuus
Gresfordin onnettomuus oli koilliswalesilaisessa hiilikaivoksessa 22. syyskuuta 1934 sattunut voimakas räjähdys, jossa kuoli 265 kaivostyöläistä ja kolme pelastajaa. Vain 11 ruumista pystyttiin noutamaan.
Integrum
Integrum () on Venäjällä ja muissa IVY-maissa julkaistuun, erityisesti Venäjää käsittelevään aineistoon keskittynyt venäläinen tiedonhakuportaali. Sen välityksellä on pääsy yli 500 miljoonaan Venäjää koskevaan dokumenttiin, jotka on alkujaan julkaistu yli 7 000 eri tietolähteessä.
Suomalaisista yliopistoista voi Integrumiin päästä Nelli-portaalin välityksellä. Integrumin profi-palvelu on tarkoitettu ei-kaupalliseen tutkimus-, opetus- ja opiskelukäyttöön. Palvelun käyttöliittymän kieli valitaan sisäänkirjautumisen yhteydessä; palvelu on käytettävissä sekä venäjäksi että englanniksi. Vaikka pääosa aineistosta on venäjäksi, aineistoa on myös englannin kielellä. Palveluun on kytketty oma konekääntäjä.
Inergrumin kautta voi löytää esimerkiksi yli 2 100 alueellista venäläistä sanomalehteä sekä yli 750 venäläistä aikakauslehteä. Usean lehden (kuten Argumenty i fakty, Izvestija, Kommersant, Literaturnaja gazeta, The Moscow Times) saatavuus alkaa 1990-luvun alkupuolelta ja ulottuu nykypäivään. Saatavilla on myös runsaasti venäläistä kirjallisuutta, vaikkei tekijänoikeussyistä uudempaa tuotantoa olekaan aineistossa. Palvelusta löytyy myös tilastoja, lakitekstejä, tietosanakirjoja, sanakirjoja, valtion virastojen tiedotteita ja uutistoimistojen aineistoa. Joiltain osin aineisto jatkuu vuoteen 1925, mutta Venäjän valtiolliset sopimustekstit löytyvät vuodesta 1815. Integrumin avaussivulta löytyy myös esimerkiksi venäjän kielen 10 000 sanan frekvenssisanasto, päivän lehdistössä eniten mainitut 100 henkilöä ja venäjänkielinen Kuka kukin on.
Martti Valkonen
Martti Valkonen (s. 1940 Ylistaro) on suomalainen valtiotieteen maisteri, toimittaja ja tietokirjailija.
Valkonen toimi Uusi Suomi-lehden kotimaan-, talous- ja ulkomaanosastojen toimittajana ja pääkirjoitustoimittajana 1962–1982 ja hän oli tänä aikana ulkomaankirjeenvaihtajana Kreikassa 1964–1965, Neuvostoliitossa 1969–1973 ja Iso-Britanniassa 1976–1980. Tämän jälkeen Valkonen oli Helsingin Sanomien pääkirjoitustoimittajana 1982–1991 ja lehden kirjeenvaihtajana Moskovassa 1991–1995 sekä lehden sunnuntaiosaston toimittajana 1996–1998. Valkonen irtisanottiin lojaliteettisyistä hänen julkaistuaan kirjan "Suomettaminen jatkuu yhä", jossa hän arvosteli voimakkaasti työnantajansa toimintaa.
Jose Ahonen
Jose Ahonen (s. 1978) on tamperelainen taikuri ja mentalisti. Jose Ahonen innostui taikuudesta ja alkoi opetella sitä verrattain myöhään, vasta parikymppisenä. Ammattitaikurina ja -mentalistina hän on toiminut noin vuodesta 2006-07. Hänen esikuviaan ovat mm. taikurit Derren Brown, Penn & Teller sekä David Blaine.
Ahonen valittiin City-lehden Tampereen äänestyksessä vuoden 2009 Kaupungin Parhaaksi Taikuriksi. Tällä hetkellä Jose tekee taikurikeikkoja pääosin yrityksille, noin 70 keikan vuositahtia.
Suurelle yleisölle hän tuli tutuksi viraalivideosta "Taikuutta koirille - Magic for dogs", joka saavutti lyhyessä ajassa yli 13 miljoonaa katselukertaa YouTubessa. Videolla hän ojentaa koirille herkkupalaa, joka yllättäen katoaa juuri ennen kuin koira saa sen. Videota esitettiin maailmalla monissa suosituissa televisio-ohjelmissa, kuten NBC:n Today Show’ssa, kanadalaisen CTV News -kanavan Kevin Newman Live -ohjelmassa, Good Morning America -aamuohjelmassa sekä USA Todayn ZoomIN’ssa. Videosta on tehnyt jutun myös mm. Yahoo News, Huffington Post sekä Time.
Ahonen oli mukana Radio SuomiPopin Huijarit-sarjassa, jossa hän ja mentalistit Johannes Malkamäki ja Tommi Lahti tekivät huijauksia piilokameratyylisesti.
Ahonen on osa Sideshow Brewerya, joka tuottaa käsityöläisoluita mustalaispanimoperiaatteella.
Taikuutta.com - virallinen kotisivu
Perustuslaillinen liittovaltio
Perustuslaillinen liittovaltio (Constitutional Union Party, tunnettiin Kaliforniassa ehdokasparinsa mukaan myös nimellä Bell-Everett Party) oli Yhdysvaltain vuoden 1860 presidentinvaaleja varten perustettu puolue. Puolue halusi estää Yhdysvaltojen hajoamisen orjuuskysymyksen edellä julistamalla, että se ei ottaisi minkäänlaista kantaa orjuuden puolesta tai sitä vastaan. Puolue perustettiin vuonna 1859 ja sen kannattajat koostuivat pääasiassa entisten Whig- ja Know Nothing -puolueiden jäsenistä.
Perustuslaillinen liittovaltio asetti vuoden 1860 vaaleissa presidenttiehdokkaakseen John Bellin sekä varapresidenttiehdokkaakseen Edward Everettin. Puolue sai kannatusta erityisesti Yhdysvaltain rajaseuduilla, jotka kärsivät eniten orjuuskysymyksen aiheuttamista levottomuuksista, ja keräsi vaaleissa yhteensä 39 valitsijamiesääntä 303:sta (Virginian, Kentuckyn ja Tennesseen osavaltiot). Vaalit voitti orjuutta vastustanut republikaanien Abraham Lincoln, mikä johti perustuslaillisen liittovaltion pelkojen mukaisesti etelävaltioiden eroon liittovaltiosta sekä Yhdysvaltain sisällissodan syttymiseen.
Yhdysvaltain sisällissodan sytyttyä puolue käytännössä hajosi ja suurin osa puolueen jäsenistä, mukaan lukien presidenttiehdokas John Bell, ryhtyivät kannattamaan etelävaltioiden muodotamaa Konfederaatiota.
Alejandro Cardona
Alejandro Cardona (s. 1959 San José) on costaricalainen säveltäjä. Hän on keskittynyt lähinnä orkesteri-, kamarimusiikki- ja pianoteosten säveltämiseen. Hänen tuotantoaan on esitetty Costa Rican lisäksi Kanadassa, Kolumbiassa, Kuubassa, Ranskassa, Saksassa, Meksikossa, Alankomaissa, Puolassa, Yhdysvalloissa ja Venezuelassa.
Cardona sai yksityistä sävellysopetusta Jorge Luis González Fernándezilta vuosina 1975–1976 ja opiskeli sitä sitten Curt Cacioppon, Leon Kirchnerin ja Ivan Tcherepninin johdolla Harvardin yliopistossa (1977–1981). Hän sai lisäksi maisterin arvon kuvasynteesissä ja tietokoneanimaatiossa Hogeschool voor de Kunstenissa Utrechtissa ja Portsmouthin yliopistossa (1999).
Cardona on voittanut teoksillaan lukuisia palkintoja. Hän on toiminut myös tutkijana ja keskittynyt tässä ominaisuudessa Karibianmeren ja Mesoamerikan musiikkiin. Cardona syventyi aiheeseen Meksikossa. Hän on esiintynyt populaarimuusikkona muun muassa Calacas Blues -yhtyeen kitaristina. Hän on myös tehnyt elokuvia, joita on esitetty festivaaleilla Amerikan ja Euroopan maissa.
Cardona on ollut Costa Rican kansallisen yliopiston professori vuodesta 1986, ja vuonna 1996 hänestä tuli sen kulttuuri-identiteetin, taiteen ja teknologian ohjelman johtaja.
Gabourey Sidibe
Gabourey Sidibe (s. 6. toukokuuta 1983 New York, New York, Yhdysvallat) on yhdysvaltalainen näyttelijä. Hänet tunnetaan debyyttiroolistaan elokuvassa "Precious", josta hän sai parhaan naispääosan Oscar-ehdokkuuden. Vuosina 2010–2013 hän näytteli televisiosarjassa "Viimeistä päivää". Hän on näytellyt myös televisiosarja American Horror Storyn kolmannella ja neljännellä tuotantokaudella.
Iyad Mohammad
Iyad Mohammad (s. 1976 Gräfelfing) on Saksassa syntynyt säveltäjä, jolla on Saksan ja Jordanian kaksoiskansalaisuus. Hänen orkesteri- ja kamarimusiikkiteoksiaan on esitetty Aasiassa ja Euroopassa.
Mohammad opiskeli sellonsoittoa ja musiikin teoriaa Noor al-Husseinin säätiön kansallisessa musiikkikonservatoriossa Ammanissa vuosina 1991–4 ja lisäksi yksityisesti huilun- ja pianonsoittoa. Vuodesta 1996 alkaen Mohammad opiskeli sävellystä Valko-Venäjän valtion musiikkiakatemiassa Minskissä, jossa hän sai musiikin tohtorin arvonsa. Mohammad luennoi Noor al-Husseinin kansallisessa musiikkikonservatoriossa vuosina 2003–6. Hän päätti opintonsa Minskissä vuonna 2006, jolloin hänestä tuli Jordanian musiikkiakatemian dekaani Ammanissa. Hän toimi tässä virassa vuoteen 2012. Vuonna 2013 hän aloitti opettamisen Yarmoukin yliopistossa Irbidissä.
Mohammadin teosten joukossa ovat "On D" (pieni konsertto oboelle ja pienelle orkesterille) ja "Patterns (Libanesisches Löcher-Spiel in 1-3 Sätzen)" pianolle ja pienelle orkesterille. Hänen kamarimusiikkiteoksiaan ovat "Metamorphoses" klarinetille ja pianolle, '...erforscht" huilulle, klarinetille, sellolle ja pianolle, "Fibonacci Cycles" klarinetille, sellolle, pianolle ja marimballe sekä "For Strings. Silent Prayers" alttoviululle, sellolle ja pystypianolle.
Rachel Getting Married
Rachel Getting Married on vuonna 2008 ensi-iltansa saanut Jonathan Demmein ohjaama draamaelokuva. Sen pääosissa ovat Anne Hathaway, Rosemarie DeWitt, Bill Irwin, Tunde Adebimpe, Mather Zickel, Anna Deavere Smith ja Debra Winger.
Anne Hathaway sai roolisuoritukseststaan parhaan naispääosan Oscar-, Golden Globe- ja SAG-ehdokkuudet.
Fritz Julius Kuhn
Fritz Julius Kuhn (15. toukokuuta 1896 München, Saksa – 1951) oli saksalaissyntyinen antisemitisti ja Yhdysvaltojen kansallissosialistisen liikkeen keskeinen vaikuttaja. Kuhn valittiin German American Bundin johtajaksi 1937, ja hän kehitti Yhdysvaltoihin muun muassa Hitler-Jugendista löyhästi mallia ottanutta kansallissosialistista nuorisotoimintaa. Yhdysvaltain kansalaisuus Kuhnille myönnettiin joulukuussa 1934, mutta hän menetti sen 1943 natsikytköksiensä takia. Vuonna 1945 hänet karkotettiin Saksaan.
Madison Square Gardenin puhetilaisuuden jälkeen New Yorkin pormestari Fiorello H. La Guardia ja syyttäjä Thomas Dewey tutkivat German American Bundin taloutta saadakseen Kuhnin kiinni veropetoksesta. Tutkimusten ja niihin liittyneen oikeudenkäynnin seurauksena Kuhn sai vankeustuomion varojen kavalluksesta German American Bundille kuuluneilta pankkitileiltä. Hän kärsi tuomiotaan aluksi Sing Singissä. Yhdysvalloista karkotuksensa jälkeen Kuhn oli Saksassa välillä vankilassa ja välillä vapaana.
Erik Højsgaard
Erik Højsgaard (s. 1954 Aarhus) on tanskalainen säveltäjä. Hän opiskeli Per Nørgårdin johdolla sävellystä Aarhusin kuninkaallisessa musiikkiakatemiassa vuosina 1973–8 ja sai diplominsa vuonna 1978. Lisäksi hän opiskeli säveltapailua ja solmisaatiota Tanskan kuninkaallisessa musiikkiakatemiassa Kööpenhaminassa, jossa hän sai diplomin vuonna 1984.
Højsgaardista tuli vuonna 2002 Tanskan kuninkaallisen musiikkiakatemian professori. Hän on lisäksi toiminut muun muassa Kongegaard-säätiön hallituksen jäsenenä.
Højsgaardin tuotantoon kuuluu muun muassa kaksi sinfoniaa, konsertot pianolle ja sellolle sekä ooppera "Don Juan vender tilbage fra krigen". Hänen muita teoksiaan ovat "Fragment" kamariorkesterille, kamarimusiikkiteokset, kuten kaksi jousikvartettoa sekä teokset soolosoittimille, kuten "C’est la mer mêlée au soleil" kitaralle ja "Épreuve" harmonikalle.
Luettelo televisiosarjan Girls jaksoista
"Girls" on yhdysvaltalainen televisiosarja, joka alkoi Yhdysvalloissa HBO-kanavalla 15. huhtikuuta 2012. Sen on luonut Lena Dunham, joka on myös käsikirjoittanut, ohjannut ja tuottanut sarjaa sekä näyttelee myös sarjan pääosaa.
Paul Verhaegh
Paul Johannes Gerardus Verhaegh (s. 1. syyskuuta 1983 Kronenberg, Alankomaat) on alankomaalainen jalkapalloilija. Pelipaikaltaan hän on oikea laitapuolustaja. Verhaegh edustaa saksalaista FC Augsburgia.
Verhaegh teki ensiesiintymisensä Alankomaiden A-maajoukkueessa vuonna 2013. Hänet valittiin mukaan MM-kilpailuihin 2014.
Dyhtau
Dyhtau () on Euroopan toiseksi korkein vuori Venäjän Kabardi-Balkarian tasavallan eteläosassa Kaukasuksen päävuorijonolla, lähellä Georgian rajaa. Tätä korkeampi eurooppalainen vuori on saman vuorijonon Elbrus. Maantieteellisen Euroopan 3. korkein vuori Škhara sijaitsee lyhyen matkan päässä Dyhtaun eteläpuolella, aivan Georgian rajalla. Myös yli 5 000 metriin nouseva Koštantau on puolestaan lähellä Dyhtaun itäpuolella.
Dyhtau huippu on 5 204 metrin korkeudella; toinen lähde kertoo korkeudeksi 5204,7 metriä.
A. F. Mummery ja H. Zurfluf valloittivat vuoren ensimmäisinä vuonna 1888.
Dyhtaun ympäristö kuuluu pääosin Georgian rajan läheisen vuoristoalueen käsittävään, tammikuussa 1976 perustettuun Kabardi-Balkarian luonnonpuistoon (Кабардино-Балкарский Заповедник; 826,49 km).
Hans-Henrik Nordstrøm
Hans-Henrik Nordstrøm (s. 1947) on tanskalainen säveltäjä. Hän aloitti säveltämisen 13-vuotiaana ja opiskeli Tanskan kuninkaallisessa musiikkiakatemiassa. Virallisen ammattimaisen debyyttinsä hän teki vuonna 1990 teoksella "The Mountains of Monestiés". Vuonna 1993 Nordstrømistä tuli yksi Susån festivaalin nykymusiikin taiteellisista johtajista.
Nordstrømin tuotanto on pääasiassa soittimilla esitettävää. Hän saa usein musiikkiinsa innoituksen luonnon aiheista ja myös kirjallisuudesta. Tonaaliselta laadultaan hänen musiikkiaan on usein kuvattu pohjoismaiseksi. Kymmeniä hänen teoksistaan on levytetty.
Freaattinen purkaus
Freaattinen purkaus eli hydrovulkaaninen purkaus on tulivuoren purkaus, jossa kuuma kiviaines pääsee kosketuksiin veden kanssa. Kiviaineksen lämpötila voi olla yli tuhat astetta, joten vesi alkaa kiehua välittömästi. Silloin tapahtuu voimakas räjähdys, jossa syntyy äkillisesti suuri määrä höyryä ja paljon hienoa kivituhkaa. Purkauksessa ei välttämättä ole mukana lainkaan sulaa kiveä.
Eleuthera
Eleuthera (engl. [iˈluːθərə]) on Bahaman saari, joka sijaitsee noin 80 kilometriä maan pääsaaresta New Providencesta itään. Luoteesta etelään kaartuva kapea saari on on 180 kilometriä pitkä ja leveydeltään paikoin vain pari kilometriä. Vuoden 2000 väestönlaskennan mukaan Eleutheran saarella asui noin 8 000 asukasta. Saaren nimi juontuu sinne 1600-luvun puolivälissä asettuneista ensimmäisistä eurooppalaisista, jotka tunnettiin nimellä ”Eleutheran Adventurers”. Kreikan adjektiivi "eleutheros" (ἐλεύθερος) tarkoittaa suomeksi ”vapaa”.
Saaressa on paljon vaaleanpunaista hiekkaa sisältäviä hiekkarantoja ja vanhoja koralliriuttoja. 
Suosituimpia rantoja ovat pohjoisen Surfer’s Beach ja eteläpään Ocean Hole ja Lighthouse Beach. Pohjoispään Preacher’s Cave oli ensimmäisten uudisasukkaiden (”Eleutheran Adventurers”) asuinpaikka 1600-luvun puolivälistä.
Saaren hallinnollinen keskus on Governor’s Harbour, ja muita asutuskeskuksia ovat Rock Sound, Tarpum Bay, Harbour Island ja Spanish Wells. Bahaman 31 hallintoalueesta Eleutheran saarella sijaitsee kolme: Pohjois-Eleuthera, Keski-Eleuthera ja Etelä-Eleuthera. Saarella on kolme lentokenttää: North Eleuthera Airport sekä kentät Governor’s Harbourissa ja Rock Soundissa.
Saari tunnetaan ananasviljelmistään. Vuonna 2010 perustettiin saaren ensimmäinen kansallispuisto Leon Levy Native Plant Preserve, jossa kasvaa noin 170 paikallista kasvilajia.
Saaren alkuperäisasukkaat olivat tainoja tai arawakeja, joista valtaosa vietiin 1500-luvulla kaivostöihin Hispaniolan saarelle. Saaren uskotaan olleen asumaton vuonna 1648, jolloin ensimmäiset eurooppalaiset tulivat saarelle Bermudasta.
1950-luvulta 1980-luvulle saari oli vauraiden länsimaisten suosittu lomakohde. Bahaman itsenäistyttyä 1973 erilaiset poliittiset kiistat aiheuttivat monien yritysten konkursseja etenkin 1980-luvun alkuvuosina.
Canicross
Canicross eli koirajuoksu on Euroopassa syntynyt laji, joka kehitettiin valjakkokoirien harjoittamiseen lumettomalla maalla ja se lukeutuu valjakkourheiluun. Siitä on sittemmin tullut suosittu harrastus ja kilpalaji koiran rotuun tai kokoon katsomatta. Koirakko etenee niin nopeasti kuin ohjaaja jaksaa juosta. Nimi tulee sanoista "canis", koira latinaksi ja "cross", maasto. Toisin kuin voisi kuvitella, iso ja vahva koira ei ole paras kaveri canicrossiin. Alamäessä vahva koira vetää helposti liian kovaa, jolloin juoksija joutuu jarruttamaan ja kuluttamaan voimiaan.
Canicrossin aloittaminen ei ole vaikeaa tai kovin kallista. Koiralle tarvitaan sopivat valjaat, mieluiten erityisesti vetämiseen tarkoitetut, ohjaajalle vetovyö ja joustava köysi, jossa on joustamaton osio. Joustamattoman osion tarkoituksena on säilyttää hallinta esimerkiksi toisten koirakkojen tai lenkkeilijöiden ohituksissa. Vetovyön tulee olla riittävän paksu ja korkea, vyötäröä tukeva, ja siinä on avoin koukku koiran kiinnittämiseen. Näin kädet jäävät vapaaksi, tasapaino hallitaan paremmin ja koiran saa nopeasti irti tarpeen vaatiessa. Oikeanlaisessa vyössä koiran veto kohdistuu lantion keskelle ja vetää lantiota etuviistoon, mihin juoksun tulee suuntautua. Pienenkin koiran veto auttaa, kun asento on oikea.
Keskikokoiset koirat kykenevät tyypillisesti juoksemaan noin kahden minuutin kilometrivauhtia, joten ne ovat huomattavasti maailman nopeimpiakin pitkän matkan juoksijoita nopeampia. Koiran harjoittelussa usein haastavinta onkin saada koira koulutettua työskentelemään tasaisesti koko suorituksen ajan.
Aloittaessa harjoittelua pitää koira opettaa kulkemaan edellä. Tässä voidaan hyödyntää mahdollisesti jo opittua eteen-käskyä tai opettaa erikseen vedä-käsky. Useat koirista ovat aluksi hämmentyneitä, onhan niitä opetettu kulkemaan ihmisen vierellä vetämättä. Koiralle kannattaa laittaa aina eri varusteet vetämisharjoituksiin ja normaaleille hihnalenkeille, jotta se oppii milloin saa vetää ja milloin ei. On muistettava kunnioittaa toisia kulkijoita. Takaa ohittaessa on ilmoitettava lähestymisestä, ja koira on aina otettava lähemmäs ohjaajaa itseään. Muita ihmisiä ohitse rynnivä koira saattaa pelottaa ja vieraat koirat voivat provosoitua.
Canicrossissa voi myös kilpailla. Luokkia on kaiken tasoisille. Harrastajaluokissa matka on lyhyt ja reitti helppo. Kilpailut ovat avoimia kaikille rokotetuille koirille. Virallisia kilpailuja Suomessa järjestää VUL, Suomen Valjakkourheilijoiden liitto, osana valjakkourheilun kesälajeja, tai sulanmaanlajeja. Kilpailut ilmenevät liiton kilpailukalenterista.
2017 Suomenmestarit (Ohkola, 7.10.2017)
Zorro ja kolme muskettisoturia
Zorro ja kolme muskettisoturia () on vuonna 1963 valmistunut italialainen seikkailuelokuva. Zorro- ja kolme muskettisoturia -aiheita yhdistelevän elokuvan on ohjannut Luigi Capuano. Sen pääosaa näyttelee Tarzan-elokuvistaan tunnettu yhdysvaltalainen Gordon Scott.
1600-luvun alussa Espanja ja Ranska ovat sodassa keskenään. Ranskalaiset vangitsevat Espanjan kuninkaan serkun Isabellan, jonka Zorro vapauttaa muskettisoturien avulla. Kardinaali Richelieun kanssa juonitteleva Sevillan herttua lavastaa Zorron syylliseksi maanpetokseen, mutta Espanjaan saapuneet muskettisoturit auttavat hänet pakoon. Lopuksi herttuan juonet paljastuvat ja Isabella ja Zorro saavat toisensa.
"Zorro ja kolme muskettisoturia" on kuvattu Totalscope-laajakangastekniikalla Pathécolor-väreissä Incir De Paolisin studiolla Roomassa. Se on yksinkertainen mutta viihdyttävä toimintaseikkailu, jossa on myös komediallisia aineksia. Elokuva on ollut Suomessa videolevityksessä.
"Video-oppaassa" vuodelta 1994 Bello Romano kutsuu elokuvaa englanniksi dubatuksi mitättömyydeksi ja antaa sille yhden tähden viidestä, mikä vastaa sanallista arviota ”huono”.
Shake It (Terence Boylanin kappale)
Shake It on yhdysvaltalaisen laulaja-lauluntekijä, multi-instrumentalisti ja tuottaja Terence Boylanin tekemä kappale. Se ilmestyi hänen tuottamanaan albumilla "Terence Boylan" (Asylum Records 7E-1091) vuonna 1977.
Albumi on äänitetty seuraavissa paikoissa: The Record Plant, Amigo Studios, Capitol Recording Studios, Village Recorders ja Westlake Audio. Viimeksi mainitussa on tehty myös miksaus. Äänittäjinä ovat toimineet Paul Grupp ja Steve Hodge sekä myös Deni King, Lloyd Clift. Masteroinnin on tehnyt Wally Traugott Capitol Mastering -studiossa.
Kappaleella soittavat muusikot ovat Terence Boylan (laulu, piano ja Rhodes), Ben Benay (akustinen kitara), Mickey McGee (rummut), David Jackson (basso), Al Kooper (urut), Don Evans (kitara) ja Timothy Schmit (taustalaulu, ABC Recordsin artisti). Musiikkikustantaja on Steamed Clam Music BMI.
Shake It (tai kansikuvan mukaan Shake-It) on brittiläisen laulaja ja lauluntekijä Ian Matthewsin neljän kappaleen EP-levy vuodelta 1978. Valmistuspaikka on Englanti.
Kappale on Matthewsin albumilta "Stealin' Home" (Rockburgh Records ROC 106). Levy-yhtiö on toiminut Lontoossa alueella SW6 2JU.1. Shake It – 3:20
2. Don’t Hang Up Your Dancing Shoes – 2:58 1. Yank and Mary / Smile – 2:29
2. Sail My Soul – 4:26
"Yank and Mary" on myös muodossa "Yank & Mary".
Tue Lassen
Tue Lassen (s. 28. marraskuuta 1985 Faaborg, Tanska) on tanskalainen suunnistaja. Lassen on osallistunut 12 kertaa suunnistuksen maailmanmestaruuskilpailuihin vuodesta 2007 alkaen. Parhaina henkilökohtaisina saavutuksinaan hän on sijoittunut pronssille sprintissä Trentinossa 2014, seitsemänneksi keskimatkalla Savoiessa 2011 sekä kahdeksanneksi pitkällä matkalla Sotkamossa 2013. Tanskan joukkueessa hän voittanut sprinttiviestissä kultaa 2015 ja 2016, hopeaa 2014 ja 2017 sekä pronssia 2018. EM-kilpailuissa hän on saavuttanut sprinttiviestissä hopeaa 2016.
Suunnistuksen maailmancupin osakilpailussa Lassen on kaksi kertaa sijoittunut parhaimmillaan kolmanneksi.
Seuratasolla Lassen on edustanut muun muassa suomalaista Vaajakosken Terää.
Stéphane Ruffier
Stéphane Ruffier (s. 27. syyskuuta 1986 Bayonne, Ranska) on ranskalainen jalkapalloilija. Pelipaikaltaan hän on maalivahti. Ruffier edustaa ranskalaista AS Saint-Étienneä.
Ruffier teki ensiesiintymisensä Ranskan A-maajoukkueessa vuonna 2010. Hänet valittiin mukaan MM-kilpailuihin 2014.
Carlos Eduardo
Carlos Eduardo -nimisiä henkilöitä:
Le calde notti di Poppea
Le calde notti di Poppea (”Poppaean kuumat yöt”) on vuonna 1969 valmistunut italialainen elokuva. Seksikomediaa ja peplum-tyylilajia yhdistävän elokuvan on ohjannut Guido Malatesta alias James Reed. Sen pääosaa Poppaeaa esittää tšekkiläissyntyinen Olga Schoberová alias Olinka Berova.
Pretoriaanikaartilaisten raiskaama kaunis Poppaea lähtee etsimään oikeutta Roomasta. Hänestä tulee prostituoitu, jonka konsuli Marcus Valeriuksen legioonalaiset kaappaavat juhliinsa. Ankaran moraalisen Marcus Valeriuksen saapuminen keskeyttää orgiat ja Poppaea pakenee kuvanveistäjän luokse, jolta keisari Nero on tilannut Venus-patsaan. Nero ihastuu patsaan mallina toimivaan Poppaeaan ja menee tämän kanssa naimisiin. Valtansa huipulla Poppaea päättää kostaa häntä loukanneelle Marcus Valeriukselle ja onnistuu lopulta viettelemään tämän.
"Le calde notti di Poppea" on kuvattu Eastmancolor-väreissä Incir De Paolisin studiolla Roomassa. Se on yksi ensimmäisistä muinaiseen Roomaan sijoittuvista seksikomedioista, joita tehtiin Italiassa 1980-luvun puoliväliin saakka. Tyypillistä peplum-kuvastoa ja -tilanteita hyödyntävän elokuvan huipentuma on tyylilajin kuolemaa symboloiva loppukohtaus, jossa peplum-elokuvien sankari Brad Harris riisuu sotisopansa antautuakseen alastoman viettelijättären syleilyyn. Olga Schoberová oli tuolloin naimisissa Claudius Valeriusta esittävän Harrisin kanssa, mutta erosi tästä pian elokuvan jälkeen.
Elokuva tuotti Italiassa kohtalaiset 386 miljoonan liiran pääsylipputulot. Se on saatavilla vain saksalaisena VHS-julkaisuna "Poppea – Die Kaiserin der Gladiatoren" (”Poppaea – gladiaattorien keisarinna”). Televisiossa esitetty saksalainen versio leviää myös piraattina.
Dedé (jalkapalloilija, 1988)
Anderson Vital da Silva, taiteilijanimeltään Dedé, (s. 1. heinäkuuta 1988 Volta Redonda, Brasilia) on brasilialainen jalkapalloilija. Pelipaikaltaan hän on keskuspuolustaja. Dedé edustaa brasilialaista Cruzeiroa.
Dedé on pelannut Brasilian maajoukkueessa yhdeksän ottelua ja tehnyt niissä yhden maalin.
Dede
Dede tai Dedé voi viitata seuraaviin:
Taiteilijanimenä:
Etunimenä:
Paulão
Paulão-nimisiä henkilöitä:
Jalkapalloilijat:
Koripalloilijat:
Lentopalloilijat:
Kalevankartano
Kalevankartano on ainoa rakennus, joka on jäänyt jäljelle Oulussa nykyisen Alppilan alueella sijainneesta saksalaisen SS-vuoristodivisioonan rakennuttamasta varuskunta-alueesta, niin sanotusta Pikku Berliinistä. Rakennus toimi Tuiran paloasemana vuodet 1965–2013. Kalevankartanoksi rakennus nimettiin Pohjolan Karjalaisseurojen piirin puheenjohtajan Martti Kokon ehdotuksen mukaan piirin hankittua rakennuksen toimitilakseen vuonna 1949.
Saksan armeija rakensi silloiselle Tuiran alueelle 6. SS-vuoristodivisioona Nordin huolto- ja koulutuskeskuksen, viralliselta nimeltään "Nachschub kommandantur der Waffen SS-Finnland. SS-Stützpunkt IV". Kalevankartano rakennettiin keskuksen upseerikerhoksi, jossa oli majoitushuoneita, ravintola ja elokuvateatteri. Alppilan kaupunginosa on nimetty myös alppijääkäreiksi kutsuttujen saksalaisjoukkojen mukaan.
Pohjolan Karjalaisseurojen piiri osti Kalevankartanon toimitilakseen Suomen puolustusministeriöltä helmikuussa 1949. Piiri maksoi rakennuksesta 3,5 miljoonaa markkaa. Talkoovoimin rakennusta kunnostettiin ja muutettiin "karjalaiseen henkeen" sopivaksi, ja toiminta kartanossa pääsi alkamaan maaliskuun lopulla 1949. Tiloissa järjestettiin juhlia ja esityksiä, rakennusta vuokrattiin myös muille yhteisöille. Elokuvasalissa toimi Bio Erika. Kesäisin kartanossa toimi yleinen kesäkahvila. Taloudellisten vaikeuksien vuoksi seura myi Kalevankartanon Oulun kaupungille 1952.
Oulun kaupunki perusti Tuiran paloaseman Kalevankartanoon vuonna 1965. Tuolloin rakennuksen elokuvateatteri muutettiin autohalliksi. Kalevankartano toimi paloasemana vuoteen 2013 asti, jolloin Tuiran paloaseman henkilöstö ja kalusto siirtyivät uudelle Ruskonselän paloasemalle. Koska kaupungin hallintokunnilta ei ole löytynyt rakennukselle käyttöä aikoo Oulun kaupunki myydä tyhjentyneen Kalevankartanon. Rakennukseen on ehdotettu muun muassa sotamuseota, kulttuuritaloa ja päihdeongelmaisten päiväkeskusta.
Toseranibi
Toseranibi on tyrosiinikinaasireseptorin estäjä, jonka lääketehdas Pfizerin on tuonut markkinoille koirien syöttösolusyöpään tarkoitettuna lääkkeenä. Kyseessä ei ole solunsalpaaja, mutta se on ensimmäinen EU:ssa vain eläinlääkkeeksi hyväksytty syöpälääke.
Toseranibia annostellaan suun kautta. Julkaistujen tutkimusten mukaan se tehoaa osassa tapauksia, joissa leikkaus ei tule kyseeseen, lumelääkettä merkitsevästi paremmin. Sen sivuvaikutuksena on yleisesti ruoansulatuselimistön vaivoja, väsymystä ja verenkuvamuutoksia. Toseranibin kauppanimi on "Palladia". Samaan kasvaimeen on erityisluvalla saatavissa myös masitinibi "Masivet", jolla kasvaimen etenemistä on saatu hidastetuksi. Ihmiskäyttöön on olemassa myös tyrosiinikinaasin estäjiä kuten eräisiin leukemioihin soveltuva imatinibi "Glivec".
Maanosaliittojen cup 2003
Maanosaliittojen cup 2003 järjestettiin Ranskassa 18-.29. kesäkuuta 2003. Turnauksen voitti isäntämaa Ranska. Kamerunilainen Marc-Vivien Foé kuoli sydänkohtaukseen välieräottelussa Kolumbiaa vastaan. Loppuottelu Ranskan ja Kamerunin välillä meni jatkoajalle, jossa pelaattiin äkkikuolema-periaatteella. Ratkaisevan maalin jatkoajalla teki Ranskan Thierry Henry.
Ottelut pelattiin kolmessa eri kaupungissa:
4 maalia:
3 maalia:
2 maalia:
1 maali:
Jukka Honkavuori
Jukka Honkavuori (s. 19. syyskuuta 1991, Rovaniemi) on suomalainen autourheilija, joka edustaa Rovaniemen Autourheilijoita. Honkavuori on rata-autoilun kaksinkertainen Suomen mestari (2008,2009) ja kauden 2014 Porsche GT3 Cup Finland-mestari.
Honkavuori aloitti ajamaan kilpaa 5-vuotiaana Rovaniemen Mäntyvaarassa sijaitsevalla kartingradalla. Isä Aimo Honkavuori tutustutti pojan lajin pariin ja näin polte ajamiseen syntyi. Honkavuori ajoi eri karting-luokkia vuoteen 2007 asti, jolloin hän testasi ensimmäistä kertaa Formula Ford-autoa Virtasalmen moottoriradalla. Vuonna 2008 Honkavuori ajoi koko kauden Suomessa Formula Ford-sarjaa voittaen siinä mestaruuden 5 voitolla ja 11 podium-sijoituksella. Kaudella 2009 Honkavuori siirtyi ajamaan Formula Renault 2.0-sarjaa Suomessa Koiranen bros. Motorsport-tallissa voittaen sarjan mestaruuden 6 voitolla kymmenestä osakilpailusta.
Kaudella 2010 Honkavuori ajoi vajaan kauden Formula Renault 2.0 Eurocup-sarjaa Euroopassa. Paras tulos oli toinen Spa Francorchampsissa Belgiassa. Honkavuori oli 10. sarjan lopputuloksissa. 
Kaudella 2011 ajoi testiä Formula2-luokassa, mutta vähäisen rahoituksen takia ei ajanut sarjassa kilpaa. Honkavuori kutsuttiin Gulf Oil-yhtiön tukemana ajamaan Intiaan MRF Formula Series-sarjaa, jossa Honkavuori oli sarjan lopputuloksissa 3. Vuosina 2012-2013 Honkavuori ajoi testiä useissa eri kilpa-sarjoissa, kuten Ferrari Challenge Asian Pacific-sarjassa Kiinassa sekä Le Mans Prototypes C-sarjassa Ranskassa. Honkavuori on toiminut Porschen kouluttajana Euroopassa ja Lähi-Idässä vuodesta 2012 lähtien.
Kaudella 2014 Honkavuori siirtyi ajamaan kotimaista Porsche GT3 Cup-sarjaa voittaen mestaruuden osallistumalla 10 lähtöön, joista voitti 8.
Tarzan (täsmennyssivu)
Tarzan on sankarihahmo, joka esiintyy Edgar Rice Burroughsin kirjoissa. Nimi voi viitata myös seuraaviin teoksiin:
Maanosaliittojen cup 1999
Maanosaliittojen cup 1999 järjestettiin Meksikossa 24. heinäkuuta - 4. elokuuta 1999. Turnauksen voitti isäntämaa Meksiko. Loppuottelussa Meksiko voitti Brasilian lukemin 4-3.
6 maalia:
4 maalia:
3 maalia:
Savonlinnan kansainvälinen luontoelokuvafestivaali
Savonlinnan kansainvälinen luontoelokuvafestivaali (SINFF) on Savonlinnassa vuodesta 2010 järjestetty elokuvatapahtuma. Elokuun loppupuolella järjestettävällä festivaalilla esitetään elokuvia luonnosta sekä ihmisen ja luonnon suhteesta ja vuorovaikutuksesta.
Esityspaikkoina festivaalilla ovat toimineet muun muassa Retretin luolasto, Olavinlinna, elokuvateatteri Olavi, sisävesilaiva M/S Puijo sekä elokuvateltta Savonlinnan satamassa. Elokuvatarjonnan lisäksi festivaaliklubilla on musiikkiesiintyjiä.
Néstor Pitana
Néstor Fabián Pitana (s. 17. kesäkuuta 1975) on argentiinalainen jalkapallotuomari, joka tuomitsee ammatikseen Argentiinan jalkapallon pääsarjassa. Pitana on ollut kansainvälisen jalkapalloliiton FIFAn virallinen tuomari vuodesta 2010. Hän on siviiliammatiltaan voimistelun opettaja. Aiemmin Pitana on myös toiminut näyttelijänä, esiintyen argentiinalaisessa toimintaelokuvassa La Furia vuodelta 1997 vanginvartijan roolissa. Tuomarointiin Pitana alkoi keskittyä vuonna 2007.
Pitana on 193 senttimetriä pitkä ja puhuu äidinkielenään espanjaa. Hän oli tuomarina vuosien 2014 ja 2018 MM-kilpailuissa. Vuoden 2014 turnauksessa hänen ensimmäinen ottelunsa turnauksessa oli hänen 39. syntymäpäivänään 17. kesäkuuta Venäjän ja Etelä-Korean välillä. Vuonna 2018 Pitana tuomaroi turnauksen loppuottelun.
Amélie Chataing
Amélie Chataing (s. 5. elokuuta 1986 Saint-Étienne, Ranska) on ranskalainen suunnistaja. Hän edustaa Kalevan Rastia. Chataing on osallistunut seitsemän kertaa suunnistuksen maailmanmestaruuskilpailuihin. Henkilökohtaisilla matkoilla Chataing on ollut parhaimmillaan seitsemäs keskimatkalla Sotkamon MM-kilpailuissa 2013. Ranskan viestijoukkueessa Chataing on sijoittunut parhaimmillaan kahdesti seitsemänneksi. Suunnistuksen maailmancupin osakilpailussa Chataing on parhaimmillaan sijoittunut neljänneksi.
Siskonmakkarakeitto
Siskonmakkarakeitto on kirkaslieminen keitto, jossa on siskonmakkaraa. Se on yleisin siskonmakkarasta tehtävä ruokalaji.
Siskonmakkarat kypsyvät keittoliemessä ja maustavat samalla lientä. Yleensä makkarat pursotellaan keittoon möykkyinä, mutta jos makkaran kuori on syötävää, niin sen voi pilkkoa keittoon kuorineen. Keitossa on kirkas liemi, ja makkaran lisäksi siinä on peruna- ja juureskuutioita. Mausteina käytetään esimerkiksi liemikuutioita, persiljaa ja mauste- tai mustapippuria.
Éric Gélinas
Éric Gélinas (s. 8. toukokuuta 1991 Vanier, Ontario, Kanada) on kanadalainen jääkiekkoilija, joka pelaa NHL-joukkue Colorado Avalanchessa. New Jersey Devils varasi hänet toisella kierroksella .
Gélinas pelasi kaksi kautta QMJHL-joukkue Lewiston Maineiacs ja oli joukkueensa eniten pisteitä tehnyt puolustaja 39 pisteellään. Hän pelasi vuonna 2009 CHL:n nuorten lupausten ottelussa. Gélinas pelasi QMJHL:ssä vielä puolitoista kautta Chicoutimi Saguenéensissä ja puolikkaan Saint John Sea Dogsissa. Hän voitti Sea Dogsissa Memorial Cupin joukkueen päihitettyä Mississauga St. Michael's Majorsin finaalissa.
Ammattilaisuransa Gélinas aloitti AHL:ssä. Hän pelasi kaudella 2011–2012 75 peliä ja oli AHL:n eniten maaleja tehnyt puolustaja. Hän oli myös Albany Devilsin paras pistemies puolustajista.
Seuraavan kauden 2012–2013 harjoituskaudella Gélinas loukkaantui kiekon osuessa häneen ja oli kaksi kuukautta sivussa. Hän pelasi 57 ottelua, joissa teki kuusi maalia ja 22 pistettä.
23. huhtikuuta 2013 Gélinas kutsuttiin ylös New Jersey Devilsiin. Hän teki NHL-debyyttinsä kauden viimeisessä kotiottelussa Pittsburgh Penguinsia vastaan.
Gélinas teki ensimmäisen maalinsa 24. lokakuuta 2013 Vancouver Canucksia vastaan.
Chíos (alueyksikkö)
Chíoksen alueyksikkö () on yksi Kreikan alueyksiköistä. Se sijaitsee Pohjois-Egean saarten alueella ja sen hallinnollinen keskus on Chíos. Alueyksikön pinta-ala on 904 neliökilometriä ja asukasluku 52 674 (vuonna 2011).
Alueyksikkö käsittää Chíoksen, Oinoússeen ja Psarán saaret. Se perustettiin vuoden 2011 alussa Kallikrates-suunnitelman myötä ja se korvasi tuolloin lakkautetun Chíoksen prefektuurin (Νομός Χίου, "Nomós Chíou").
Alueyksikkö jakaantuu kolmeen kuntaan seuraavasti:
Ikaría (alueyksikkö)
Ikarían alueyksikkö () on yksi Kreikan alueyksiköistä. Se sijaitsee Pohjois-Egean saarten alueella ja sen hallinnollinen keskus on Ágios Kírykos. Alueyksikön pinta-ala on 300,6 neliökilometriä ja asukasluku 9 882 (vuonna 2011).
Alueyksikkö käsittää Ikarían saaren sekä Foúrnoi-saaret. Se perustettiin vuoden 2011 alussa Kallikrates-suunnitelman myötä. Tuolloin aiempi Sámoksen prefektuuri (Νομός Σάμου, "Nomós Sámou") lakkautettiin ja jaettiin kahteen alueyksikköön, Sámoksen alueyksikköön ja Ikarían alueyksikköön.
Alueyksikkö jakaantuu kahteen kuntaan seuraavasti:
Lesbos (alueyksikkö)
Lesboksen alueyksikkö () on yksi Kreikan alueyksiköistä. Se sijaitsee Pohjois-Egean saarten alueella ja sen hallinnollinen keskus on Mytilíni. Alueyksikön pinta-ala on 1 633 neliökilometriä ja asukasluku 86 436 (vuonna 2011).
Alueyksikkö käsittää Lesboksen saaren. Se perustettiin vuoden 2011 alussa Kallikrates-suunnitelman myötä. Tuolloin aiempi Lesboksen prefektuuri (Νομός Λέσβου, "Nomós Lésvou") lakkautettiin ja jaettiin kahteen alueyksikköön, Lesboksen alueyksikköön ja Límnoksen alueyksikköön.
Alueyksikkö muodostuu yhdestä kunnasta:
Kupari(II)bromidi
Kupari(II)bromidi eli kupribromidi (CuBr) on kupari- ja bromidi-ionien muodostama epäorgaaninen ioniyhdiste. Yhdistettä käytetään muun muassa katalyyttinä orgaanisissa synteeseissä ja valokuvauskemikaalina.
Huoneenlämpötilassa kidevedetön kupari(II)bromidi on ulkomuodoltaan mustaa kiteistä ainetta. Kidevedettömän muodon lisäksi tunnetaan myös kidevedellinen tetrahydraatti (CuBr·4HO), joka on vihreää kiteistä jauhetta. Yhdiste liukenee hyvin veteen ja myös eräät orgaaniset liuottimet kuten etanoli ja asetoni. Kuumennettaessa kupari(II)bromidi voi hajota pelkistyen kupari(I)bromidiksi.
Kupari(II)bromidia voidaan valmistaa kuumentamalla bromin ja kuparin seosta tai käsittelemällä metallista kuparia bromivedellä. Yleisimmin yhdistettä valmistetaan kuitenkin neutraloimalla kupari(II)oksidia vetybromidin avulla.
Kupari(II)bromidia voidaan käyttää orgaanisessa synteesissä bromaavana kemikaalina tai katalyyttinä akryylihapon, vinyylikloridin ja eräiden muiden alkeenien valmistuksessa. Muita käyttökohteita ovat käyttö valokuvien kehityksessä, stabiloijana asetyloidun paraformaldehydin joukossa, kosteusindikaattorina, puunsuoja-aineena ja kiinteänä elektrolyyttinä eräissä paristoissa.
Límnos (alueyksikkö)
Límnoksen alueyksikkö () on yksi Kreikan alueyksiköistä. Se sijaitsee Pohjois-Egean saarten alueella ja sen hallinnollinen keskus on Mýrina. Alueyksikön pinta-ala on 520,9 neliökilometriä ja asukasluku 17 262 (vuonna 2011).
Alueyksikkö käsittää Límnoksen ja Ágios Efstrátioksen saaret. Se perustettiin vuoden 2011 alussa Kallikrates-suunnitelman myötä. Tuolloin aiempi Lesboksen prefektuuri (Νομός Λέσβου, "Nomós Lésbou") lakkautettiin ja jaettiin kahteen alueyksikköön, Lesboksen alueyksikköön ja Límnoksen alueyksikköön.
Alueyksikkö jakaantuu kahteen kuntaan seuraavasti:
Sámos (alueyksikkö)
Sámoksen alueyksikkö () on yksi Kreikan alueyksiköistä. Se sijaitsee Pohjois-Egean saarten alueella ja sen hallinnollinen keskus on Sámos. Alueyksikön pinta-ala on 477,4 neliökilometriä ja asukasluku 32 977 (vuonna 2011).
Alueyksikkö käsittää Sámoksen saaren. Se perustettiin vuoden 2011 alussa Kallikrates-suunnitelman myötä. Tuolloin aiempi Sámoksen prefektuuri (Νομός Σάμου, "Nomós Sámou") lakkautettiin ja jaettiin kahteen alueyksikköön, Sámoksen alueyksikköön ja Ikarían alueyksikköön.
Alueyksikkö muodostuu yhdestä kunnasta:
Kálymnos (alueyksikkö)
Kálymnoksen alueyksikkö () on yksi Kreikan alueyksiköistä. Se sijaitsee Etelä-Egean saarten alueella ja sen hallinnollinen keskus on Póthia. Alueyksikön pinta-ala on 300,6 neliökilometriä ja asukasluku 29 452 (vuonna 2011).
Alueyksikkö käsittää Dodekanesian saariryhmän pohjoisimmat ja läntisimmät saaret, mukaan lukien Kálymnos, Léros, Pátmos ja Astypálaia. Se perustettiin vuoden 2011 alussa Kallikrates-suunnitelman myötä. Tuolloin aiempi Dodekanesian prefektuuri lakkautettiin ja jaettiin neljäksi alueyksiköksi, joista Kálymnos on yksi.
Alueyksikkö jakaantuu kuuteen kuntaan seuraavasti:
Kos (alueyksikkö)
Kosin alueyksikkö () on yksi Kreikan alueyksiköistä. Se sijaitsee Etelä-Egean saarten alueella ja sen hallinnollinen keskus on Kos. Alueyksikön pinta-ala on 337,2 neliökilometriä ja asukasluku 34 396 (vuonna 2011).
Alueyksikkö käsittää Kosin ja Nísyroksen saaret sekä joukon niiden lähellä sijaitsevia pienempiä saaria. Se perustettiin vuoden 2011 alussa Kallikrates-suunnitelman myötä. Tuolloin aiempi Dodekanesian prefektuuri lakkautettiin ja jaettiin neljäksi alueyksiköksi, joista Kos on yksi.
Alueyksikkö jakaantuu kahteen kuntaan seuraavasti:
Ródos (alueyksikkö)
Ródoksen alueyksikkö () on yksi Kreikan alueyksiköistä. Se sijaitsee Etelä-Egean saarten alueella ja sen hallinnollinen keskus on Ródos. Alueyksikön pinta-ala on 1 587,2 neliökilometriä ja asukasluku 119 830 (vuonna 2011).
Alueyksikkö käsittää Ródoksen, Chálkin, Kastellórizon, Sýmin ja Tíloksen saaret sekä muutamia pienempiä saaria. Se perustettiin vuoden 2011 alussa Kallikrates-suunnitelman myötä. Tuolloin aiempi Dodekanesian prefektuuri lakkautettiin ja jaettiin neljäksi alueyksiköksi, joista Ródos on yksi.
Alueyksikkö jakaantuu viiteen kuntaan seuraavasti:
Ahmed Jaouachi
Ahmed Jaouachi (, s. 13. heinäkuuta 1975) on tunisialainen jalkapalloilija. Maalivahtina pelannut Jaouachi edusti seuraurallaan muun muassa CS Sfaxienia, US Monastiria ja ES Sahelia. Hänet palkittiin Tunisian parhaaksi maalivahdiksi vuonna 2002.
Jaouachi aloitti jalkapalloilun CS Sfaxienin riveissä kaudella 1994–1995. Hän saavutti toisella kaudella joukkueen mukana Tunisian cupin mestaruuden. Jaouachi siirtyi kahden kauden jälkeen Tunisian alasarjassa pelanneeseen EGS Gafsaan, jossa Jaouachi vietti vuodet 1996–1999.
Hän palasi takaisin Tunisian pääsarjaan kaudella 1999–2000 siirryttyään US Monastiriin. Jaouachi pelasi seurassa aina kauteen 2003–2004 saakka. Tuona aikana hänet palkittiin Tunisian pääsarjan parhaaksi maalivahdiksi kaudella 2001–2002. Jaouachi siirtyi Monastirin jälkeen toistamiseen CS Sfaxieniin vuonna 2004, jossa hän saavutti saman tien Tunisian cupin. Myöhemmin samana vuonna kesäkuussa 2004 Sfaxien voitti myös Arabian Mestarien liigan. Kauden 2004–2005 päätteeksi Jaouachi pääsi juhlimaan myös Tunisian mestaruutta. Joukkue pääsi mestaruuden myötä pelaamaan Afrikan Mestarien liigaan kaudeksi 2006. Jaouachin Sfaxien eteni lopulta aina loppuotteluun asti, jossa se hävisi Al-Ahlille yhteismaalein 2–1.
Jaouachi siirtyi elokuussa 2007 ES Saheliin kahden vuoden sopimuksella. Hän toimi joukkueen kakkosvahtina ja pääsi joukkueen mukana pelaamaan toistamiseen Afrikan Mestarien liigassa, jossa hänen joukkueensa eteni tälläkin kertaa loppuotteluun saakka. Tällä kertaa hänen joukkueensa kohtasi vanhan seuransa Sfaxienin. ES Sahel voitti marraskuussa 2007 pelatun kaksiosaisen loppuottelun. Tämän myötä hän pelasi joukkueen mukana 2007 seurajoukkueiden MM-kisoissa yhden ottelun tultuaan vaihdosta kentälle pronssiottelussa. ES Sahel hävisi pronssiottelun japanilaiselle Urawa Red Diamondsille.
Jaouachi päätti uransa CS Hammam-Lifin riveissä kauteen 2010–2011.
Jaouachi valittiin vuonna 2002 Tunisian maajoukkueeseen, mutta ei pelannut tuolloin yhtään ottelua. Hän oli vaihtopelaajan roolissa ensimmäistä kertaa Norjaa vastaan pelatussa harjoitusottelussa 27. maaliskuuta 2002. Jaouachi oli mukana kolmosvahdin roolissa vuosien 2002 Afrikan-mestaruuskisoissa, sekä 2002 MM-kilpailuissa.
Ándros (alueyksikkö)
Ándroksen alueyksikkö () on yksi Kreikan alueyksiköistä. Se sijaitsee Etelä-Egean saarten alueella ja sen hallinnollinen keskus on Ándros. Alueyksikön pinta-ala on 380 neliökilometriä ja asukasluku 9 221 (vuonna 2011).
Alueyksikkö käsittää Ándroksen saaren sekä joukon sen lähellä sijaitsevia pienempiä saaria. Se perustettiin vuoden 2011 alussa Kallikrates-suunnitelman myötä. Tuolloin aiempi Kykladien prefektuuri lakkautettiin ja jaettiin yhdeksäksi alueyksiköksi, joista Ándros on yksi.
Alueyksikkö muodostuu yhdestä kunnasta:
Kéa-Kýthnos
Kéa-Kýthnos () eli Kéa-Kýthnoksen alueyksikkö (Περιφερειακή ενότητα Κέας-Κύθνου, "Perifereiakí enótita Kéas-Kýthnou") on yksi Kreikan alueyksiköistä. Se sijaitsee Etelä-Egean saarten alueella ja sen hallinnollinen keskus on Ioulída. Alueyksikön pinta-ala on 247,4 neliökilometriä ja asukasluku 3 911 (vuonna 2011).
Alueyksikkö käsittää Kéan, Kýthnoksen ja Makrónisoksen saaret sekä muutamia pienempiä saaria. Se perustettiin vuoden 2011 alussa Kallikrates-suunnitelman myötä. Tuolloin aiempi Kykladien prefektuuri lakkautettiin ja jaettiin yhdeksäksi alueyksiköksi, joista Kéa-Kýthnos on yksi.
Alueyksikkö jakaantuu kahteen kuntaan seuraavasti:
Mílos (alueyksikkö)
Míloksen alueyksikkö () on yksi Kreikan alueyksiköistä. Se sijaitsee Etelä-Egean saarten alueella ja sen hallinnollinen keskus on Pláka. Alueyksikön pinta-ala on 362,5 neliökilometriä ja asukasluku 9 932 (vuonna 2011).
Alueyksikkö käsittää Míloksen, Antímiloksen, Kímoloksen, Polýaigoksen, Sérifoksen ja Sífnoksen saaret sekä joukon niiden lähellä sijaitsevia pienempiä saaria. Se perustettiin vuoden 2011 alussa Kallikrates-suunnitelman myötä. Tuolloin aiempi Kykladien prefektuuri lakkautettiin ja jaettiin yhdeksäksi alueyksiköksi, joista Mílos on yksi.
Alueyksikkö jakaantuu neljään kuntaan seuraavasti:
Mýkonos (alueyksikkö)
Mýkonoksen alueyksikkö () on yksi Kreikan alueyksiköistä. Se sijaitsee Etelä-Egean saarten alueella ja sen hallinnollinen keskus on Mýkonos. Alueyksikön pinta-ala on 109 neliökilometriä ja asukasluku 10 134 (vuonna 2011).
Alueyksikkö käsittää muun muassa Mýkonoksen, Deloksen ja Ríneian saaret sekä joukon niiden lähellä sijaitsevia pienempiä saaria. Se perustettiin vuoden 2011 alussa Kallikrates-suunnitelman myötä. Tuolloin aiempi Kykladien prefektuuri lakkautettiin ja jaettiin yhdeksäksi alueyksiköksi, joista Mýkonos on yksi.
Alueyksikkö muodostuu yhdestä kunnasta:
Náxos (alueyksikkö)
Náxoksen alueyksikkö () on yksi Kreikan alueyksiköistä. Se sijaitsee Etelä-Egean saarten alueella ja sen hallinnollinen keskus on Náxos. Alueyksikön pinta-ala on 622,1 neliökilometriä ja asukasluku 20 837 (vuonna 2011).
Alueyksikkö käsittää Náxoksen, Amorgóksen sekä Pienten Kykladien (mm. Donoúsa, Irakleiá, Kéros, Koufonísi ja Schoinoússa) saaret. Se perustettiin vuoden 2011 alussa Kallikrates-suunnitelman myötä. Tuolloin aiempi Kykladien prefektuuri lakkautettiin ja jaettiin yhdeksäksi alueyksiköksi, joista Náxos on yksi.
Alueyksikkö jakaantuu kahteen kuntaan seuraavasti: